Publication: Magyar Közlöny
Issue: MK-2011-110 (Year: 2011, Number: 110)
Era: contemporary
Section: Bizottsághoz az országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.)
Paragraph Index: 518

2. §-a szerinti hitelesítés céljából. Az aláírásgyûjtõ íven a következõ kérdés szerepelt: „Egyetért-e Ön azzal, hogy az Országgyûlés vizsgálja meg, hogy a kereskedelmi bankokkal szemben fizetésképtelenné vált adósok ingó és ingatlan vagyonának elárverezése minden esetben törvényes keretek között zajlott-e le?” Az Országos Választási Bizottság megállapítja, hogy az országos népszavazáson feltenni kívánt kérdés nem felel meg az Nsztv. 13. § (1) bekezdésében foglalt egyértelmûség követelményének. Az egyértelmûség követelménye azt jelenti, hogy a népszavazásra szánt kérdésnek egyértelmûen megválaszolhatónak kell lennie. Ahhoz, hogy a választópolgár a népszavazásra feltett kérdésre egyértelmûen tudjon válaszolni, az szükséges, hogy a kérdés világos és kizárólag egyféleképpen értelmezhetõ legyen, a kérdésre „igen”-nel vagy „nem”-mel lehessen felelni. Az egyértelmûség követelménye olyan kritériumot is tartalmaz, amely szerint a kérdésben tartott eredményes népszavazás a törvényalkotót meghatározott és egyértelmû jogalkotási kötelezettséggel lássa el. Az Országos Választási Bizottság álláspontja szerint nem egyértelmû a népszavazási kezdeményezés tárgyát képezõ kérdésben, hogy az az Országgyûlésre nézve milyen jogalkotási kötelezettséggel járna. Nem állapítható meg egyértelmûen, hogy a kérdés azt célozza-e, hogy az Országgyûlés jogszabály útján létrehozzon-e egy új, a kérdésben foglaltak felülvizsgálatát végzõ szervezetet, megalkotva annak hatáskörét, illetékességét, eljárási rendjét. Vagy a népszavazásra feltenni kívánt kérdés konkrétan az Országgyûlés által történõ vizsgálatot célozza, amely azonban már nem jogalkotásra irányul, azaz nem összeegyeztethetõ a népszavazás intézményével. Az Országos Választási Bizottság álláspontja szerint nem egyértelmû továbbá a népszavazásra feltenni kívánt kérdés azért sem, mert az lehetetlen célra irányul. Egyrészt nem állapítható meg egyértelmûen, hogy pontosan mely árverések felülvizsgálatát célozza, ugyanis ingó és ingatlan árverésére a fizetésképtelenség esetén túl egyéb esetekben is sor kerülhet. Másrészt egy esetlegesen eredményes népszavazás pontosan nem számszerûsíthetõ, rendkívül nagy mennyiségû szerzõdés illetve már jogerõsen lezárt egyedi ügyek felülvizsgálatát jelentené. Fentiek értelmében a népszavazásra feltenni kívánt kérdés nem felel meg a törvényben foglalt követelményeknek, így a Bizottság az Nsztv. 10. § c) pontja értelmében az aláírásgyûjtõ ív hitelesítését megtagadja. II. A határozat az Nsztv. 2. §-án, 10. § c) pontján, 13. § (1) bekezdésén, a jogorvoslatról szóló tájékoztatás a Ve. 130. §-ának

Source: https://magyarkozlony.hu/hivatalos-lapok/64c96e9b3c49113e51f9daf9645b870688e2d20a/dokumentumok/0a9f8cbde43c72e26d5c6a7ac5bf34e4de0ab63d/letoltes